section_heading: Etnografija
paragraph_text: Wappingeri pripadasju kulturnom području Sjeveroistočnih šuma, gdje su živjeli polusjedilačkim načinom života, krećući se sezonski između utvrđenih mjesta u potrazi za izvorima hrane. Najviše su pak ovisili o uzgoju kukuruza, što je ženski posao, dok su muškarci zalihe nadopunjavali lovom i ribolovom. Svako Wappinger pleme sastojalo se od više bandi predvođenih sachemom i plemenskim vijećem staraca.